Graham Bencini ħabbar li daħħal in-nomina tiegħu għall-kariga ta' President tal-Kunsill Amministrattiv tal-Partit Nazzjonalista. Dalgħodu Bencini kiteb fuq Facebook li laqa' l-istedina tal-Kap tal-PN Bernard Grech biex jikkontesta din il-kariga. Stqarr li huwa ħerqan biex jagħti sehmu fil-proċess ta' tiġdid tal-PN. Bencini, li jaħdem bħala accountant, ilu jaħdem fi ħdan id-diversi strutturi tal-Partit Nazzjonalista għal aktar minn 12-il sena. Huwa serva bħala Viċi President tal-Partit Nazzjonalista tal-Kumitat Sezzjonali ta' Tas-Sliema għal diversi snin u kien wieħed mill-membri fundaturi tal-Forum Professjonisti Partit Nazzjonalista. Ġie elett bħala l-ewwel President ta' dan il-Forum fl-2013 u ġie elett mill-ġdid b'mod unanimu f'kull elezzjoni minn dakinhar. Huwa jservi bħala President sal-lum. Matul l-istess perjodu, huwa kien membru tal-Kunsill Amministrattiv, kif ukoll membru tal-Kumitat Eżekuttiv tal-Partit Nazzjonalista, fejn ħadem mill-qrib mal-mexxejja kollha tal-partit. Ilbieraħ tħabbar uffiċjalment li l-kandidat tal-Partit Nazzjonalista Joseph Grech se joħroġ għall-elezzjoni ta' President tal-Kumitat Eżekuttiv tal-partit. Grech bħalissa huwa l-President tal-MŻPN u din l-elezzjoni għandha ssir il-ġimgħa d-dieħla. Aqra aktar Joseph Grech se jikkontesta għall-President tal-Eżekuttiv tal-PN F'diskorsu nhar is-Sibt li għadda, fl-aħħar sessjoni tal-Kunsill Ġenerali tal-PN, Grech appella lil kull min hu interessat fil-bidla li jrid iġib biex jersaq lejn il-PN, jgħid lill-PN x'inhu jagħmel ħażin u jgħinu jinbidel għall-aħjar. L-appell tiegħu kien, "Jekk inti m'intix kuntent bil-mod kif sejrin l-affarijiet f'dan il-pajjiż ejjew nitkellmu u nsibu modi kif flimkien inbiddlu dak li inti trid tbiddel inti. Tista' tuża l-Partit Nazzjonalista bħala l-għodda tal-bidla li trid tara int!" Aqra wkoll Fl-elezzjoni l-PN l-"għażla b'konvinzjoni" mhux l-aħjar minn tnejn – Grech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60faa20d530ac_rand.td-a-rec-img{text-align:left}.td_uid_3_60faa20d530ac_rand.td-a-rec-img img{margin:0 auto 0 0}